CELEX: 32015R1104
Language: lt
Date: 2015-07-08 00:00:00
Title: 2015 m. liepos 8 d. Komisijos įgyvendinimo reglamentas (ES) 2015/1104, kuriuo dėl naujo pavidalo iš Saccharomyces cerevisiae (CBS 615.94) gaunamos alfa-galaktozidazės (EC 3.2.1.22) ir iš Aspergillus niger (CBS 120604) gaunamos endo-1,4-beta-gliukanazės (EC 3.2.1.4) (leidimo turėtojas Kerry Ingredients and Flavours) iš dalies keičiamas Įgyvendinimo reglamentas (ES) Nr. 237/2012 (Tekstas svarbus EEE)

9.7.2015   
            
            
               LT
            
            
               Europos Sąjungos oficialusis leidinys
            
            
               L 181/61
            
         KOMISIJOS ĮGYVENDINIMO REGLAMENTAS (ES) 2015/1104
   2015 m. liepos 8 d.
   kuriuo dėl naujo pavidalo iš Saccharomyces cerevisiae (CBS 615.94) gaunamos alfa-galaktozidazės (EC 3.2.1.22) ir iš Aspergillus niger (CBS 120604) gaunamos endo-1,4-beta-gliukanazės (EC 3.2.1.4) (leidimo turėtojas Kerry Ingredients and Flavours) iš dalies keičiamas Įgyvendinimo reglamentas (ES) Nr. 237/2012
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               iš Saccharomyces cerevisiae (CBS 615.94) gaunamą alfa-galaktozidazę (EC 3.2.1.22) ir iš Aspergillus niger (CBS 120604) gaunamą endo-1,4-beta-gliukanazę (EC 3.2.1.4) dešimt metų Komisijos įgyvendinimo reglamentu (ES) Nr. 237/2012 (2) leista naudoti mėsiniams viščiukams, o Komisijos įgyvendinimo reglamentu (ES) Nr. 1365/2013 (3) – retesnių rūšių mėsiniams naminiams paukščiams ir dedeklinėms vištaitėms;
            
         
               (3)
            
            
               pagal Reglamento (EB) Nr. 1831/2003 13 straipsnio 3 dalį leidimo turėtojas pasiūlė keisti leidimo sąlygas ir įtraukti skysto pavidalo alfa-galaktozidazę ir endo-1,4-beta-gliukanazę, skirtas naudoti kaip mėsinių viščiukų pašaro priedą. Kartu su prašymu buvo pateikti atitinkami jį pagrindžiantys duomenys. Komisija šį prašymą perdavė Europos maisto saugos tarnybai (toliau – Tarnyba);
            
         
               (4)
            
            
               Tarnyba 2014 m. spalio 28 d. nuomonėje (4) padarė išvadą, kad skysto pavidalo iš Saccharomyces cerevisiae (CBS 615.94) gaunama alfa-galaktozidazė (EC 3.2.1.22) ir iš Aspergillus niger (CBS 120604) gaunama endo-1,4-beta-gliukanazė (EC 3.2.1.4) nedaro nepageidaujamo poveikio gyvūnų sveikatai, žmonių sveikatai ar aplinkai ir kad jos gali padidinti mėsinių viščiukų produktyvumą. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               iš Saccharomyces cerevisiae (CBS 615.94) gaunamos alfa-galaktozidazės (EC 3.2.1.22) ir iš Aspergillus niger (CBS 120604) gaunamos endo-1,4-beta-gliukanazės (EC 3.2.1.4) preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, galiojantį leidimą reikėtų pakeisti ir į jį įtraukti naują preparato pavidalą;
            
         
               (6)
            
            
               todėl Įgyvendinimo reglamento (ES) Nr. 237/2012 priedas turėtų būti atitinkamai iš dalies pakeistas;
            
         
               (7)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 237/2012 priedas pakeičiamas šio reglamento priedo tekstu.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. liepos 8 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 268, 2003 10 18, p. 29.
   
      (2)  2012 m. kovo 19 d. Komisijos įgyvendinimo reglamentas (ES) Nr. 237/2012 dėl leidimo naudoti iš Saccharomyces cerevisiae (CBS 615.94) gaunamą alfa-galaktozidazę (EC 3.2.1.22) ir iš Aspergillus niger (CBS 120604) gaunamą endo-1,4-beta-gliukanazę (EC 3.2.1.4) kaip mėsinių viščiukų pašarų priedą (leidimo turėtojas Kerry Ingredients and Flavours) (OL L 80, 2012 3 20, p. 1).
   
      (3)  2013 m. gruodžio 18 d. Komisijos įgyvendinimo reglamentas (ES) Nr. 1365/2013 dėl leidimo iš Saccharomyces cerevisiae (CBS 615.94) gaunamą alfa-galaktozidazės preparatą ir iš Aspergillus niger (CBS 120604) gaunamą endo-1,4-beta-gliukanazės preparatą naudoti kaip retesnių rūšių mėsinių naminių paukščių ir dedeklinių vištaičių lesalo priedą (leidimo turėtojas – bendrovė „Kerry Ingredients and Flavours“) (OL L 343, 2013 12 19, p. 31).
   
      (4)  EFSA Journal 2014; 12(11):3897.
   
      PRIEDAS
      
         
            „PRIEDAS
            
                        Priedo identifikavimo numeris
                     
                     
                        Leidimo turėtojo pavadinimas
                     
                     
                        Priedas
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        Aktyvumo vienetai kilograme visaverčio pašaro, kurio drėgnis yra 12 %
                     
                  
                        
                           Zootechninių priedų kategorija. Funkcinė grupė: virškinimo stimuliatoriai
                        
                     
                  
                        4a17
                     
                     
                        Kerry ingredients and flavors
                     
                     
                        ALFA-galaktozidazė
                        (EC 3.2.1.22)
                        Endo-1,4-beta-gliukanazė
                        (EC 3.2.1.4)
                     
                     
                        
                           Priedo sudėtis
                        
                        iš Saccharomyces cerevisiae (CBS 615.94) gaunamos alfa-galaktozidazės (EC 3.2.1.22) ir iš Aspergillus niger (CBS 120604) gaunamos endo-1,4-beta-gliukanazės (EC 3.2.1.4) preparatas, kurio mažiausias aktyvumas:
                        
                                     
                                 
                                 
                                    kieto pavidalo:
                                    
                                                —
                                             
                                             
                                                1 000 U (1) alfa-galaktozidazės viename grame;
                                             
                                          
                                                —
                                             
                                             
                                                5 700 U (2) endo-1,4-beta-gliukanazės viename grame.
                                             
                                          
                              
                                     
                                 
                                 
                                    Skysto pavidalo:
                                    
                                                —
                                             
                                             
                                                500 U alfa-galaktozidazės viename grame;
                                             
                                          
                                                —
                                             
                                             
                                                2 850 U endo-1,4-beta-gliukanazės viename grame.
                                             
                                          
                              
                           Veikliosios medžiagos apibūdinimas
                        
                        iš Saccharomyces cerevisiae (CBS 615.94) gaunama alfa-galaktozidazė ir iš Aspergillus niger (CBS 120604) gaunama endo-1,4-beta-gliukanazė.
                        
                           Analizės metodas
                            (3)
                        
                        Nustatymas:
                        
                                    —
                                 
                                 
                                    alfa-galaktozidazės: kolorimetrinis metodas matuojant p-nitrofenolį, alfa-galaktozidazės atpalaiduotą iš p-nitrofenil-alfa-galaktopiranozido substrato;
                                 
                              
                                    —
                                 
                                 
                                    endo-1,4-beta-gliukanazės: kolorimetrinis metodas matuojant vandenyje tirpius dažus, endo-1,4-beta-gliukanazės atpalaiduotus iš azurino, skersinu ryšiu susieto su miežių gliukano substratu.
                                 
                              
                     
                        Mėsiniai viščiukai
                     
                     
                        —
                     
                     
                        50 U alfa-galaktozidazės
                        285 U endo-1,4-beta-gliukanazės
                     
                     
                        —
                     
                     
                        
                                    1.
                                 
                                 
                                    Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.
                                 
                              
                                    2.
                                 
                                 
                                    Didžiausia rekomenduojama dozė:
                                    
                                                —
                                             
                                             
                                                100 U alfa-galaktozidazės viename kg;
                                             
                                          
                                                —
                                             
                                             
                                                570 U endo-1,4-beta-gliukanazės viename kg.
                                             
                                          
                              
                                    3.
                                 
                                 
                                    Sauga: tvarkant produktą reikia naudoti kvėpavimo takų apsaugos priemones, dėvėti akinius ir mūvėti pirštines.
                                 
                              
                     
                        2022 m. balandžio 9 d.
                     
                  
      
      
         (1)  1 U – fermento kiekis, atpalaiduojantis 1 mikromolį p-nitrofenolio per minutę iš p-nitrofenil-alfa-galaktopiranozido (pNPG) esant 5,0 pH ir 37 °C temperatūrai.
      
         (2)  1 U – fermento kiekis, atpalaiduojantis 1 miligramą redukuojančiojo cukraus (gliukozės ekvivalento) per minutę iš beta-gliukano esant 5,0 pH ir 50 °C temperatūrai.
      
         (3)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.“